কবিতাকে একপাশে সরিয়ে রেখে এবার গল্প-উপন্যাস ঝাঁক বেঁধে এগিয়ে আসতে থাকে। প্রথমেই মনে পড়ে ‍হুমায়ূন আহমেদের ‘অপেক্ষা’ কে। এই উপন্যাস পড়ে কত দিন বিকেল বেলা উদাস বদনে বসে ছিলাম বাড়ির পাশের পুকুর পাড়ে, মনে নেই। শওকত আলীর ‘অপেক্ষা’, শীর্ষেন্দুর ‘অপেক্ষা’, মঞ্জু সরকারের ‘অপেক্ষা’, মঈনুল আহসান সাবেরের ‘আদমের জন্য অপেক্ষা’, সেলিনা হোসেনের ‘অপেক্ষা’ কিংবা আহমাদ মোস্তফা কামালের ‘আমরা একটি গল্পের জন্য অপেক্ষা করছি’ পড়েও অনুরূপ বিহ্বলিত দিন গুনছি, মনে আছে।